open-index/open-wikipedia-markdown huggingface dataset:
Κρις Στήβενσον

Ο **Κρις Στήβενσον** (Chris Stevenson) είναι ελληνοαμερικανός πρώην αθλητής της κολύμβησης, πανελληνιονίκης και ρέκορντμαν  μέλος της εθνικής Ελλάδος. Σήμερα είναι καθηγητής περιβαλλοντικών μελετών στο πανεπιστήμιο της Βόρειας Καρολίνας. 

Γεννήθηκε το 1966 στην Καλιφόρνια , ο πατέρας του ήταν Αμερικάνος και η μητέρα του Ελληνίδα. Σε ηλικία 12 ετών η οικογένεια του εγκαταστάθηκε στην Ελλάδα για 3 χρόνια για να επιστρέψει πάλι στις ΗΠΑ, είχε αποκτήσει την ελληνική ιθαγένεια και ήταν αθλητής του Ολυμπιακού. Από τις ΗΠΑ Ο Στήβενσον ερχόταν στην Ελλάδα κι έπαιρνε μέρος στα πανελλήνια πρωταθλήματα και στους αγώνες με την εθνική ομάδα .  

Συγκαταλέγεται στους κορυφαίους Έλληνες κολυμβητές πέμπτος στη σειρά με 19 πανελλήνιους τίλους, τις περισσότερες κατακτήσεις έχει στα 100 πεταλούδας με 6 τίτλους και στα 200 ελευθέρας με 4 τίτλους . Ήταν κάτοχος των πανελλήνιων ρεκόρ στα 200 και 100 πεταλούδα στα 200 ελευθέρας και στα 200 ύπτιο. Στα 100 πεταλούδα είχε καταρρίψει 5 φορές το πανελλήνιο ρεκόρ πρώτη φορά το 1983 στους βαλκανικούς της Ριέκα δύο φορές μάλιστα , το κατέρριψε ξανά το 1984 στην Αθήνα και ξανά στους βαλκανικούς της Σμύρνης και στους Ολυμπιακούς αγώνες της ίδιας χρονιάς, το ρεκόρ διατηρήθηκε 13 χρόνια μέχρι το 1997. Στα 200 ελευθέρας είχε καταρρίψει δύο φορές το πανελλήνιο ρεκόρ το 1985 και το 1988. 

Με την εθνική ομάδα ήταν όγδοος στον τελικό του ευρωπαϊκού πρωταθλήματος το 1985 στα 200 πεταλούδα, ενώ πήρε μέρος με τα ελληνικά χρώματα και στους Ολυμπιακούς αγώνες του Λος Άντζελες το 1984 όπου ήταν 12ος στον μικρό τελικό, στους προκριματικούς στα 200 μ. πεταλούδας έκανε μάλιστα νέο πανελλήνιο ρεκόρ  . Επίσης ήταν πολλές φορές πρώτος σε βαλκανικούς αγώνες, 4 χρυσά μετάλλια στη Ριέκα το 1983, δύο χρυσά κι ένα αργυρό στην Σμύρνη το 1984, ένα χάλκινο το 1986 στη Σόφια. Ήταν επίσης κάτοχος των βαλκανικών ρεκόρ στα 100 και 200 πεταλούδα .

## Παραπομπές


Κατηγορία:Έλληνες αθλητές της κολύμβησης
Κατηγορία:Αμερικανοί κολυμβητές
Κατηγορία:Αμερικανοί ελληνικής καταγωγής
Κατηγορία:Κολυμβητές ΟΣΦΠ
Υποσμηνίας

Στην Ελληνική Πολεμική Αεροπορία, **Υποσμηνίας** (Υσμιας) ονομάζεται ο κατώτατος βαθμοφόρος (OR-4), ο οποίος είναι ταυτόχρονα και ο κατώτατος Υπαξιωματικός. Είναι ανώτερος του Σμηνίτη και κατώτερος του Σμηνία. Ο βαθμός αυτός κατέχεται μόνο από Επαγγελματίες Οπλίτες(ΕΠ.ΟΠ), ενώ παλαιότερα από αυτόν το βαθμό ξεκινούσαν την θητεία τους και Οπλίτες Πενταετούς Υποχρέωσης (**ΟΠΥ**).

Οι αντίστοιχοι βαθμοί στον Ελληνικό Στρατό Ξηράς είναι ο Δεκανέας και στο Ελληνικό Πολεμικό Ναυτικό είναι ο Δίοπος.

## Ετυμολογία
Η λέξη Υποσμηνίας προέρχεται από το υπό + Σμηνίας.

## Άλλες χώρες
Στην Αγγλικη, καλείται **Corporal** (κόρποραλ), δηλαδή είναι κοινός με τον βαθμό του Δεκανέα του Στρατού Ξηράς.

## Διακριτικά

GR-Air Force-Υποσμηνίας ΕΠΟΠ.svg|Υποσμηνίας ΕΠΟΠ
E4 USAF SAM.svg|Το διακριτικό του Υποσμηνία στις Ηνωμένες Πολιτείες.


## Δείτε επίσης
* Δεκανέας
* Δίοπος

## Εξωτερικοί σύνδεσμοι

* Λεξιλογική προέλευση των βαθμών των Ενόπλων Δυνάμεων

Κατηγορία:Στρατιωτικοί βαθμοί
Triumph (άλμπουμ)

Κυκλοφόρησε το 1980. Όλα τα αδέρφια Τζάκσον (εκείνη την περίοδο όχι ως "Τζάκσον 5" αλλά ως "The Jacksons") έκαναν πρώτα φωνητικά, αλλά γενικά η παρουσία του Μάικλ Τζάκσον κυριαρχούσε. Οι Τζάκσον είχαν την καλλιτεχνική διέυθυνση στο άλμπουμ, ενώ δική τους ήταν η σύνθεση, η ερμηνεία και η παραγωγή των τραγουδιών. Το άλμπουμ έγινε πλατινένιο και πήγε στο Νο 1 στα τσάρτς των Rhythm and Blues άλμπουμς. Η σχετική περιοδεία σημείωσε τεράστια επιτυχία. Το "**Can You Feel It**" ήταν το μεγαλύτερο χιτ από το άλμπουμ αλλά δεν ξεπέρασε το Νο 30 του Billboard.

## Ηχογράφηση

CBS/Epic Records,1979-1980.

## Τραγούδια
# **Can You Feel It** (*Michael and Jackie Jackson*)-6:01
# **Lovely One** (*Michael and Randy Jackson*)-4:52
# **Your Ways** (*Jackie Jackson*)-4:31
# **Everybody** (*Michael and Jackie Jackson*,*McKinney*)-4:59
# **Heartbreak Hotel** (*Michael Jackson*)-5:44
# **Time Waits For No One** (*Jackie and Randy Jackson*)-3:24
# **Walk Right Now** (*Michael, Jackie and Randy Jackson*)-6:29
# **Give It Up** (*Michael and Randy Jackson*)-4:21
# **Wondering Who** (*Jackie and Randy Jackson*)-4:19

## Πηγές
* Michael Heatley,"Michael Jackson, 1958-2009, Η ΖΩΗ ΕΝΟΣ ΘΡΥΛΟΥ"

Κατηγορία:Δισκογραφία των Τζάκσον 5
Κατηγορία:Άλμπουμ του 1980
Φράνκλιν Πιρς

Ο **Φράνκλιν Πιρς** (αγγλικά: *Franklin Pierce*, 23 Νοεμβρίου 1804 – 8 Οκτωβρίου 1869) ήταν Αμερικανός πολιτικός του Δημοκρατικού Κόμματος και δικηγόρος, που υπηρέτησε ως 14ος Πρόεδρος των Ηνωμένων Πολιτειών από το 1853 έως το 1857. 

Σε ηλικία 48 ετών, ήταν ο νεαρότερος πρόεδρος των Η.Π.Α. εκείνη την εποχή. Αν και προερχόταν από πολιτεία του Βορρά (Νιου Χάμσαϊρ), η φήμη του σε αυτές τις περιοχές έπεσε δραματικά μετά την εκλογή του, καθώς ενίσχυσε τη δουλεία στις ΗΠΑ με την υπογραφή του νόμου Κάνσας-Νεμπράσκα του 1854. Μάλιστα, θεωρήθηκε ως ένας από τους χειρότερους προέδρους των ΗΠΑ. Ο Πιρς εκδιώχθηκε από το κόμμα του, εξαιτίας της χαμηλής δημοφιλίας του, δεν εξελέγη ως προεδρικός υποψήφιος από το Δημοκρατικό Κόμμα για τις εκλογές του 1856, ενώ αργότερα στράφηκε προς τον αλκοολισμό, με αποτέλεσμα τον θάνατό του από κίρρωση ήπατος.

## Βιογραφία
Ο Φράνκλιν Πιρς γεννήθηκε στις 23 Νοεμβρίου 1804 στο Χίλσμπορο του Νιου Χάμσαϊρ. Ο πατέρας του Μπέντζαμιν ήταν κυβερνήτης της πολιτείας του Νιου Χάμπσαϊρ. Στις 19 Νοεμβρίου 1834 παντρεύτηκε την Τζέιν Άπλετον Πιρς και μαζί απέκτησαν τρία παιδιά, ωστόσο κανένα από αυτά δεν έζησε για να δει την εκλογή του πατέρα τους ως πρόεδρο των ΗΠΑ. Το 1852, ο Φράνκλιν Πιρς εξελέγη πρόεδρος των ΗΠΑ, παρ' όλο που δεν είχε υποβάλλει αρχικά την υποφηφιότητά του για εκπρόσωπο των Δημοκρατικών, κερδίζοντας τον αντίπαλό του Ουίνφιλντ Σκοτ. Παρ' όλο που, κατά τη διάρκεια της προεδρίας του έκανε πολλά έργα όπου αποδοκιμάστηκαν τόσο από τον Αμερικανικό λαό όσο και από τους κοντινούς του συμβούλους όπως η ενίσχυση της δουλείας, ο Φράνκλιν Πιρς κατάφερε να αγοράσει και να προσαρτήσει την πολιτεία της Αριζόνα στις ΗΠΑ από το Μεξικό. Το 1864, μετά την αποχώρησή του από την πολιτική, φίλοι του Πιρς πρότειναν τον ίδιο για το χρίσμα του προέδρου για ακόμα μια φορά, ωστόσο εκείνος αρνήθηκε. Ο Φράνκλιν Πιρς πέθανε στις 8 Οκτωβρίου 1869, στις 4:49 π.μ. στο Κόνκορντ του Νιου Χάμσαϊρ.

## Παραπομπές


Κατηγορία:Πρόεδροι των ΗΠΑ
Κατηγορία:Πολιτικοί του Δημοκρατικού Κόμματος (ΗΠΑ)
ABC (άλμπουμ)

thumb|right|200px|Το εξώφυλλο του άλμπουμ
Στον δεύτερο δίσκο των "Τζάκσον 5", την παραγωγή του οποίου ανέλαβαν οι "*The Corporation*", ο Μάικλ Τζάκσον έκανε τα πρώτα φωνητικά σε όλα τα τραγούδια εκτός του "**I Found That Girl**", όπου τραγούδησε ο Ζερμαίν(αδερφός του Μάικλ Τζάκσον που έπαιζε μπάσο στο συγκρότημα). Το άλμπουμ έφτασε στο Νο 4 στην λίστα του Billboard για τα ποπ άλμπουμ και το Νο 1 στην λίστα του Billboard για τα άλμπουμ μάυρης μουσικής. Στην ομάδα "*The Corporation*" συμμετείχαν μουσικοί όπως οΜπέρυ Γκόρντι, Φρέντι Πέρρεν, Αλφόνζο Μίζελλ και Ντέικ Ρίτσαρντς. Το χίτ "**ABC**" ακούστηκε για πρώτη φορά στο *American Bandstard* για 2 εβδομάδες(18 Απριλίου-2 Μαϊου 1970).

## Ηχογράφηση

Motown,1970,Λος Άντζελες,Καλιφόρνια.

## Τραγούδια
# **The Love You Save**(*The Corporation*)-3:01
# **One More Chance**(*The Corporation*)-3:01
# **ABC**(*The Corporation*)-3:57
# **2-4-6-8**(*Jones*, *Sawyer*)-3:58
# **(Come Round Here)I'm the One You Need**(*Holland-Dozier-Holland*)-3:43
# **Don't Know Why I Love You**(*Stevie Wonder*, *Sylvia Moy*, *Hank Cosby*)-4:49
# **Never Had a Dream Come True**(*Wonder*, *Moy*, *Cosby*)-3:01
# **True Love Can Be Beautiful**(*Leonard Caston*, *Jeanna Jackson*, *Bobby Taylor*)-3:27
# **La-La(Means I Love You)**(*Thom Bell*)-3:54
# **I' ll Bet You**(*George Clinton*, *Barnes*, *Lindsey*)-2:28
# **I Found That Girl**(*The Corporation*)-3:59
# **The Young Folks**(*Berry Gordy*, *Story*)-3:49

## Σινγκλ

***ABC**-1970
***The Love You Save**-1970

## Πηγές
* Michael Heatley,"Michael Jackson, 1958-2009, Η ΖΩΗ ΕΝΟΣ ΘΡΥΛΟΥ"

Κατηγορία:Δισκογραφία των Τζάκσον 5
Κατηγορία:Άλμπουμ του 1970
Victory

thumb|right|200px|Το εξώφυλλο του άλμπουμ
Το υποψήφιο για Γκράμι, το 1984, άλμπουμ "Victory" των "The Jacksons" ήταν το μοναδικό άλμπουμ όπου συμμετείχαν και τα έξι αδέρφια αφότου ο Ζερμαίν εγκατέλειψε την σόλο καριέρα του και γύρισε στο συγκρότημα. Κατά την ηχογράφηση του λέγεται ότι τα αδέλφια δεν τα πήγαιναν καλά μεταξύ τους και συνεργαζόταν ελάχιστα, προτιμώντας ο καθένας να επικεντρώνεται στα σόλο του. Ίσως για αυτό και το άλμπουμ δεν έμεινε και πολύ καιρό στα τσάρτς, αν και έφτασε στο Νο 4 στα 200 πρώτα του Billboard στις αρχές Αυγούστου του 1984. Από τα σίνγκλ μόνο το "**State of Shock**" κατάφερε κάτι. Ωστόσο, η περιοδεία που ακολούθησε(6 Ιουλίου-9 Δεκεμβρίου 1984) στις Η.Π.Α και στον Καναδά στέφθηκε με μεγάλη επιτυχία, αν και δεν περιλάμβανε κανένα από τα τραγούδια του άλμπουμ. Μετά την περιοδεία ο Μάικλ Τζάκσον και ο αδερφός του Μάρλον εγκατέλειψαν το συγκρότημα.

## Ηχογράφηση

CBS/Epic Records,1982-1984

## Τραγούδια
# **Torture**(*Jackie Jackson*, *Kathy Wakefield*)-4:53
# **Wait**(*Jackie Jackson*, *David Paich*)-5:25
# **One More Chance**(*Randy Jackson*)-5:06
# **Be Not Always**(*Michael and Marlon Jackson*)-5:36
# **[[State of Shock]]**(*Michael Jackson*, *Randy Hansen*)-4:30
# **We Can Change the World**(*Tito Jackson*, *Wayne Arnold*)
# **The Hurt**(*Michael and Randy Jackson*, *Paich*, *Steve Porcaro*)-5:26
# **Body**(*Marlon Jackson*)-5:06

## Σινγκλ

* **State of Shock** (μαζί με τον Μικ Τζάγκερ) - Ιούλιος 1984
* **Torture** - Σεπτέμβριος 1984
* **Body** - Νοέμβριος 1984

## Πηγές
* Michael Hatley,"Michael Jackson, 1958-2009, Η ΖΩΗ ΕΝΟΣ ΘΡΥΛΟΥ"

Κατηγορία:Δισκογραφία των Τζάκσον 5
Κατηγορία:Άλμπουμ του 1984
Άγιος Μηνάς Ιωαννίνων

Με το όνομά **Άγιος Μηνάς** συναντώνται δύο χωριά του νομού Ιωαννίνων:
*Άγιος Μηνάς Κεντρικού Ζαγορίου Ιωαννίνων
*Άγιος Μηνάς Μικράς Γότιστας Ιωαννίνων

Κατηγορία:Αποσαφηνίσεις ελληνικών τοπωνυμίων
Μεσοβούνι Ιωαννίνων

Το **Μεσοβούνι** είναι χωριό του νομού Ιωαννίνων του δήμου Ζαγορίου. Βρίσκεται στις δυτικές πλαγιές της Τύμφης, πάνω στην διαδρομή μεταξύ του πεδινού Καλπακίου και των οικισμών του δυτικού Ζαγοριου. Ο πληθυσμός του είναι 29 κάτοικοι σύμφωνα με την απογραφή του 2011.

## Γενικά στοιχεία
Η ονομασία του δεν αντιστοιχεί στην περιοχή που είναι σήμερα χτισμένο το χωριό γι' αυτό θεωρείται πως αρχικά βρισκόταν σε άλλη θέση. Η εγκατάσταση των κατοίκων σ' αυτή την θέση έγινε τον 16ο αιώνα. Το χωριό υπέστη μεγάλες καταστροφές από τους Ιταλούς κατά τον δεύτερο παγκόσμιο πόλεμο και είναι αναγνωρισμένο επίσημα ως μαρτυρικό χωριό..

## Παραπομπές


## Εξωτερικοί Σύνδεσμοι
*Ζαγοροχώρια,  Μεσοβούνι

Κατηγορία:Δήμος Ζαγορίου
Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Κεντρικού Ζαγορίου
Πύλη Βοιωτίας

Η **Πύλη** είναι χωριό του Δήμου Τανάγρας του Νομού Βοιωτίας, ενώ υπήρξε έδρα του τέως Δήμου Δερβενοχωρίων έως το 2010. Πρόκειται για το μεγαλύτερο χωριό της Δ.Ε Δερβενοχωρίων. 

## Γενικά στοιχεία
Η Πύλη βρίσκεται στις βόρειες πλαγιές της Πάρνηθας, κτισμένη σε οροπέδιο και σε υψόμετρο περίπου 550 μέτρων. Επίσης, η Πύλη είναι σε πολύ κοντινή απόσταση με την Ελευσίνα (30 χλμ.), με τη Θήβα (30 χλμ.) και τη Χαλκίδα (44 χλμ.). Ο πληθυσμός της είναι 629 κάτοικοι, σύμφωνα με την απογραφή του 2021.

Με τα χωριά Λεύκα, Πάνακτο και Πράσινο συναποτελούν την Κοινότητα Πύλης, με συνολικό πληθυσμό 745 κατοίκους.

Μέχρι το 1927 ονομαζόταν Δερβενοσάλεσι οπότε μετονομάστηκε σε Πύλη. Στην Πύλη το καλοκαίρι του 1943 πραγματοποιήθηκε μια από τις σημαντικότερες μάχες της Εθνικής Αντίστασης.

Σε απόσταση περίπου δύο χιλιομέτρων από τη Πύλη βρίσκεται η Μονή Ζωοδόχου Πηγής, η οποία χρονολογείται από τον 12ο αιώνα.

## Τοπικές εορτές
* Ευαγγελισμός της Θεοτόκου 24 Μαρτίου: είναι η πολιούχος του χωριού  και την κεντρική εκκλησία 
* Κοίμηση της Θεοτόκου 15 Αυγούστου: πρώην πολιούχος του χωριού (πριν χτιστεί ο Ευαγγελισμός της Θεοτόκου) αποτελεί μια από τις αρχαιότερες εκκλησίες των Βαλκανίων
* Ζωοδόχος Πηγή ( κινητή εορτή) Πέμπτη- Παρασκευή μετά το Πάσχα: Αποτελεί το ιστορικό μοναστήρι έντονα συνδεδεμένο με το χωριό το οποίο εορτάζεται ως δεύτερος πολιούχος , εκείνη τη περίοδο είναι και το πανηγύρι
* Άγιος Γεώργιος ( Κινητή εορτή) Δευτέρα του Πάσχα: εξωκκλήσι στην είσοδο του χωριού υψηλής σημασίας
* Προφήτης Ηλίας: Εκκλησία στον λόφο του χωριού (ρόκανι)

## Παραπομπές


Κατηγορία:Χωριά της περιφερειακής ενότητας Βοιωτίας
Κατηγορία:Δήμος Τανάγρας
Κατηγορία:Αρβανιτοχώρια της Βοιωτίας
Κατηγορία:Πάρνηθα
Διεθνές Βραβείο Ίψεν

Το **Διεθνές Βραβείο Ίψεν** θεσμοθετήθηκε από την νορβηγική κυβέρνηση με σκοπό να τιμηθεί ένα πρόσωπο, οργανισμός ή ίδρυμα στο χώρο της τέχνης και του πολιτισμού για τις προσπάθειές τους στο πνεύμα του Ίψεν.

Συνοδεύεται από χρηματικό έπαθλο ύψους 2,5 εκατ. νορβηγικών κορονών. Ο πρώτος που τιμήθηκε με το βραβείο ήταν ο Πίτερ Μπρουκ στις 31 Αυγούστου 2008 στη διάρκεια του Φεστιβάλ Ίψεν στο Εθνικό Θέατρο (*Nationaltheatret*). Πρόεδρος της κριτικής επιτροπής ήταν η Λιβ Ούλμαν.

## Νικητές
* 2008 Πίτερ Μπρουκ
* 2009 Αριάν Μνουσκίν
* 2010 Γιον Φόσε
* 2012 Χάινερ Γκέμπελς
* 2014 Πέτερ Χάντκε

## Παραπομπές


## Δείτε επίσης
* Βραβείο Ίψεν

## Εξωτερικοί σύνδεσμοι
* Βραβεία Ίψεν
* "Norway founds international Ibsen Award" 

Κατηγορία:Βραβεία θεάτρου
Πάνακτο Βοιωτίας

To **Πάνακτο ** είναι οικισμός της Βοιωτίας στη Στερεά Ελλάδα και την Περιφερειακή Ενότητα Βοιωτίας. 

## Γενικά στοιχεία
Το Πάνακτο βρίσκεται στις βόρειες πλαγιές της Πάρνηθας και τις ανατολικές του όρους Πάστρα, χτισμένο σε ένα μικρό οροπέδιο νότια της Πύλης, σε υψόμετρο 580 μέτρων. Ο πληθυσμός του είναι 41 κάτοικοι, σύμφωνα με την απογραφή του 2011 και μαζί με την Πύλη, τη Λεύκα και το Πράσινο αποτελούν την τοπική κοινότητα Πύλης.

Μέχρι το 1915 ονομαζόταν *Κακονυσχήρι* ή *Κακοσάλεσι*, οπότε μετονομάστηκε Πάνακτο, από το όνομα του αρχαίου αθηναϊκού φρουρίου κλασικών χρόνων που η επικρατέστερη άποψη το τοποθετεί σε αυτή την περιοχή των Δερβενοχωρίων. Στην τοποθεσία αυτή έχουν βρεθεί όστρακα προϊστορικών χρόνων (Φ.Χ. Γ.Υ.Σ. 6432.2) ενώ *"σώζεται ομοίως ναός και υπολείμματα κτιρίων των χρόνων της Φραγκοκρατίας (13ος - 14ος αι. μ.Χ.)"*.

## Παραπομπές


Κατηγορία:Χωριά της περιφερειακής ενότητας Βοιωτίας
Κατηγορία:Δήμος Τανάγρας
Αριστείδης Δημητράτος

Ο **Αριστείδης Δημητράτος** (1902- Μάρτιος 1986) ήταν Έλληνας κοινωνιολόγος, Υπουργός Εργασίας, βουλευτής και ηγετικό στέλεχος της συντηρητικής παράταξης στην προπολεμική ΓΣΕΕ.

## Τα πρώτα χρόνια δράσης
Ο Δημητράτος γεννήθηκε στην Κεφαλλονιά. Ήταν αδερφός του Σοσιαλιστή ηγέτη Νίκου Δημητράτου (πρώτου γραμματέα της ΚΕ του ΣΕΚΕ) και ξάδερφος του Παναγή Δημητράτου. Κατά τα γυμνασιακά του χρόνια εντάχθηκε στη Σοσιαλιστική Νεολαία Ελλάδας, που αργότερα θα συγχωνευτεί με το ΣΕΚΕ. Μετά την ολοκλήρωση των γυμνασιακών του σπουδών δραστηριοποιήθηκε στο Συνδικαλιστικό Κίνημα . Στις αρχές της δεκαετίας του '20 ανέλαβε σημαντικές καθοδηγητικές θέσεις στην ΟΚΝΕ, ενώ πρωταγωνίστησε και στους αγώνες των καπνεργατών της Καβάλας. Το 1925 εκλέχθηκε Γενικός Γραμματέας του Εργατικού Κέντρου Θεσσαλονίκης. Ταυτόχρονα, αποχώρησε από το ΚΚΕ, στράφηκε στον αντικομμουνισμό και εντάχθηκε στη συντηρητική παράταξη, στην οποία και παρέμεινε ως το τέλος της ζωής του. Το 1926, μάλιστα, ως εκπρόσωπος της συντηρητικής παράταξης στο 3ο Συνέδριο της ΓΣΕΕ κατήγγειλε τη Διοίκηση της Συνομοσπονδίας για "υποταγή στον Κομμουνισμό". Το 1928 εκλέχθηκε Γενικός Γραμματέας της ΓΣΕΕ και το 1929 μέλος του Ανωτάτου Οικονομικού Συμβουλίου.

## Υπουργός Εργασίας
Το 1936 με την επιβολή της μεταξικής δικτατορίας, ο Δημητράτος θα διοριστεί για πρώτη φορά Υπουργός Εργασίας. Παράλληλα το 1937 θα διοριστεί και στη θέση του Γενικού Γραμματέα της Εθνικής Συνομοσπονδίας Εργατών Ελλάδας, όπως είχε μετονομάσει ο Μεταξάς τη ΓΣΕΕ. Επί της υπουργείας του ουσιαστικά τέθηκε σε λειτουργία το ΙΚΑ και καθιερώθηκε το εργασιακό οκτάωρο στην Ελλάδα. Ο Δημητράτος παρέμεινε στη θέση του Υπουργού και στην κυβέρνηση Κορυζή ενώ στην αυτοεξόριστη κυβέρνηση Τσουδερού ανέλαβε και το Υπουργείο Γεωργίας μέχρι το 1942. Στις εκλογές του 1946 εκλέχθηκε βουλευτής με την *Ηνωμένη Παράταξη Εθνικοφρόνων*. Στις εκλογές του 1950 και του 1951 δεν κατόρθωσε να εκλεγεί. Εκλέχθηκε ξανά το 1956 με το ψηφοδέλτιο της ΕΡΕ, ενώ την περίοδο 1958-1961 ανέλαβε εκ νέου Υπουργός Εργασίας στην κυβέρνηση του Καραμανλή. Το 1961 εκλέχθηκε για τελευταία φορά βουλευτής. Πέθανε τον Μάρτιο του 1986. και κηδεύτηκε στις 20 Μαρτίου από τον ιερό ναό του Πρώτου Νεκροταφείου. Είχε μια κόρη.

## Παραπομπές


## Πηγές
* Πάπυρος Larousse Britannica: Λήμμα για τον Αριστείδη Δημητράτο
* Δημήτρης Λιβιεράτος:Τα Συνέδρια της ΓΣΕΕ, Εκδόσεις Προσκήνιο
* Δημήτρης Λιβιεράτος:90 χρόνια ΓΣΕΕ, Έκδοση του Αρχείου Ιστορίας Συνδικάτων (ΑΡ.ΙΣΤΟ.Σ.)

Κατηγορία:Βουλευτές εκλεγμένοι με την ΕΡΕ
Κατηγορία:Έλληνες υπουργοί Εργασίας
Κατηγορία:Έλληνες υπουργοί Γεωργίας
Κατηγορία:Έλληνες συνδικαλιστές
Κατηγορία:Έλληνες κοινωνιολόγοι
Πράσινο Βοιωτίας

To ** Πράσινο ** είναι ορεινό χωριό της Βοιωτίας στη Στερεά Ελλάδα και την Περιφερειακή Ενότητα Βοιωτίας. Βρίσκεται στις βόρειες πλαγιές της Πάρνηθας, χτισμένο σε ένα μικρό οροπέδιο σε υψόμετρο 567 μέτρων. Ο πληθυσμός του είναι 30 κάτοικοι, σύμφωνα με την απογραφή του 2011 και μαζί με την Πύλη, τη Λεύκα και το Πάνακτο αποτελούν την τοπική κοινότητα Πύλης. Μέχρι το 1955 ονομαζόταν *Καβάσιλα* οπότε μετονομάστηκε σε Πράσινο.
 Στα δυτικά του οικισμού σώζονται ερείπια κάστρου.

## Παραπομπές


Κατηγορία:Χωριά της περιφερειακής ενότητας Βοιωτίας
Κατηγορία:Δήμος Τανάγρας
Σκούρτα Βοιωτίας

Τα **Σκούρτα **είναι χωριό του Δήμου Τανάγρας της Βοιωτίας. Είναι το δεύτερο μεγαλύτερο χωριό της Δημοτικής Ενότητας Δερβενοχωρίων. Βρίσκεται στις βόρειες πλαγιές της Πάρνηθας, χτισμένο στην άκρη ενός μικρού οροπεδίου σε υψόμετρο περίπου 540 μέτρων. Ο πληθυσμός του είναι 724 κάτοικοι, σύμφωνα με την απογραφή του 2021.

Με το χωριό Τζιγκουράτι συναποτελούν την **Τοπική Κοινότητα Σκούρτων**, με συνολικό πληθυσμό 740 κατοίκους.

Πορεία του πληθυσμού:

## Ιστορικά Πρόσωπα
Από τα Σκούρτα καταγόταν ο οπλαρχηγός του 1821 Αθανάσιος Σκουρτανιώτης.

## Παραπομπές


Κατηγορία:Χωριά της περιφερειακής ενότητας Βοιωτίας
Κατηγορία:Δήμος Τανάγρας
Κατηγορία:Αρβανιτοχώρια της Βοιωτίας
Κατηγορία:Πάρνηθα
Πλεοχρωισμός

**Πλεοχρωισμός** (αγγλ. pleochroism) είναι η ιδιότητα που εμφανίζουν οι κρύσταλλοι να αλλάζουν χρώμα όταν παρατηρούνται σε μικροσκόπιο του οποίου η οπτική τράπεζα στρέφεται, δηλαδή η παρατήρησή τους γίνεται υπό διαφορετική γωνία. Ο πλεοχρωισμός είναι σημαντική ιδιότητα για τα ορυκτά, καθώς χάρη σε αυτόν μπορεί να γίνει διάκριση μεταξύ ορυκτών, τα οποία είναι δύσκολο να ξεχωρίσουν μακροσκοπικά. Είναι, επίσης, μέθοδος ταυτοποίησης ορυκτών που απαντούν παρενεσπαρμένα σε πετρώματα. Ο πλεοχρωισμός εμφανίζεται μόνο στα ανισότροπα έγχρωμα ορυκτά και παρατηρείται μόνο με πολωτή όταν δηλαδή N//.

## Αίτια
Ο πλεοχρωισμός οφείλεται στη δυνατότητα που εμφανίζουν μερικοί κρύσταλλοι να απορροφούν το φως σε διαφορετικά μήκη κύματος, ανάλογα με τη συμμετρία τους. Οι κρύσταλλοι αυτοί χαρακτηρίζονται ως **ανισότροποι**. Το ευθύγραμμα πολωμένο φως που εκπέμπει το μικροσκόπιο διέρχεται από τον ανισότροπο κρύσταλλο αλλά δεν απορροφάται με τον ίδιο τρόπο σε όλες τις διευθύνσεις. Έτσι, ανάλογα με τη διεύθυνση διέλευσης του φωτός από τον κρύσταλλο αυτός εμφανίζει διαφορετικές αποχρώσεις. Αν, για παράδειγμα, κατά κάποια διεύθυνση ο κρύσταλλος απορροφά την ερυθρή και τη γαλάζια ακτινοβολία, ο κρύσταλλος θα εμφανίζεται να έχει πράσινο χρώμα. Στρέφοντας τον κρύσταλλο προς άλλη διεύθυνση, λόγω της κρυσταλλικής συμμετρίας, απορροφώνται όλες οι ακτινοβολίες πλην της κίτρινης, οπότε ο κρύσταλλος εμφανίζεται να έχει κίτρινο χρώμα.

## Ως μέθοδος διάγνωσης
Οι κρύσταλλοι του κυβικού συστήματος δεν εμφανίζουν πλεοχρωισμό, καθώς έχουν την ίδια δομή - και συνεπώς τις ίδιες ικανότητες απορρόφησης - προς όλες τις διευθύνσεις. Κρύσταλλοι του τετραγωνικού, του τριγωνικού και του εξαγωνικού συστήματος εμφανίζουν διχρωισμό, έχοντας μόνο έναν οπτικό άξονα (μονάξονες), ενώ οι κρύσταλλοι του ρομβικού, του μονοκλινούς και του τρικλινούς συστήματος εμφανίζουν τριχρωισμό, έχοντας δύο οπτικούς άξονες (διάξονες κρύσταλλοι).

Πλεοχρωισμό παρουσιάζουν, επίσης, μόνο οι ανισότροποι κρύσταλλοι που έχουν κάποιο χρώμα. Οι άχροοι κρύσταλλοι δεν εμφανίζουν πλεοχρωισμό. Η μέγιστη ένταση του πλεοχρωισμού εμφανίζεται σε τομές παράλληλες με τον οπτικό άξονα των μοναξόνων κρυστάλλων ή παράλληλες με το επίπεδο των οπτικών αξόνων (διάξονες κρύσταλλοι). Αντίθετα, τομές κάθετες προς τον οπτικό άξονα ή το οπτικό επίπεδο δεν εμφανίζουν πλεοχρωισμό.

Μερικά από τα ορυκτά που εμφανίζουν έντονο πλεοχρωισμό είναι ο βιοτίτης, ο ανδαλουσίτης, ο ελβαΐτης και η κεροστίλβη.

## Παραπομπές


Κατηγορία:Ορυκτολογία
Στεφάνη Βοιωτίας

Η **Στεφάνη** είναι χωριό του Δήμου Τανάγρας του Νομού Βοιωτίας. Βρίσκεται στις βόρειες πλαγιές της Πάρνηθας, χτισμένη σε υψόμετρο 580 μέτρων. Ο πληθυσμός της είναι 385 κάτοικοι, σύμφωνα με την απογραφή του 2021. Μέχρι το 1927 ονομαζόταν Κρώρα, οπότε μετονομάστηκε σε Στεφάνη..

Από το 1986 λειτουργεί στη Στεφάνη κατασκήνωση της Ιεράς Μητροπόλεως Νικαίας. Κοντά στη Στεφάνη ξεκίνησε η καταστροφική πυρκαγιά της Πάρνηθας το 2007.

## Παραπομπές


Κατηγορία:Χωριά της περιφερειακής ενότητας Βοιωτίας
Κατηγορία:Δήμος Τανάγρας
Κατηγορία:Αρβανιτοχώρια της Βοιωτίας
Δομβραίνα Βοιωτίας

Η **Δομβραίνα** είναι χωριό  του Δήμου Θηβαίων του νομού Βοιωτίας. Βρίσκεται στους δυτικούς πρόποδες του Ελικώνα, πολύ κοντά στη Θίσβη. Ο πληθυσμός της είναι 653 κάτοικοι, σύμφωνα με την απογραφή του 2021. Με το χωριό Άγιος Νικόλαος και τη Μονή Μακαριωτίσσης συναποτελούν την *Τοπική Κοινότητα Δομβραίνης*, με συνολικό πληθυσμό 675 κατοίκων.

## Ετυμολογία
Η ονομασία της είναι Σλαβική και σημαίνει καλό χειμαδιό.

## Ιστορία
Κατά τη διάρκεια της Επανάστασης του '21 σημειώθηκαν στην περιοχή αρκετές μάχες, καθώς η περιοχή αποτελούσε πέρασμα για τον ανεφοδιασμό των επαναστατών της Πελοποννήσου από τους Στερεοελλαδίτες και το αντίθετο. Σημαντικότερη μάχη ήταν η μάχη του Καναβαρίου. Κοντά στην Δομβραίνα βρίσκονται οι εγκαταστάσεις της μεγάλης βιομηχανίας «Σωληνουργεία Κορίνθου»

## Το δημοτικό διαμέρισμα Δομβραίνας
Στο δημοτικό διαμέρισμα Δομβραίνας περιλαμβάνεται εκτός από τον ομώνυμο οικισμό και ο μικρός παραθεριστικός οικισμός *Άγιος Νικόλαος* ενώ επίσης κοντά βρίσκεται η περιοχή *Αλυκή* και *Βαθύ*. Βρίσκεται νοτιοδυτικά της Δομβραίνας και διαθέτει μία από τις πιο δημοφιλείς παραλίες της Βοιωτίας, στις ακτές του Κορινθιακού κόλπου.

## Δημογραφικά στοιχεία
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:

## Αθλητισμός
Στον οικισμό εδρεύει ο Αθλητικός Όμιλος Ελικώνα Δομβραίνας, ο οποίος αγωνίζεται στο Δημοτικό Γήπεδο Δομβραίνας. Τις περιόδους 2011-12, 2017-2018 και 2019-2020 αγωνίστηκε στην B΄ Κατηγορία Ε.Π.Σ. Βοιωτίας και την περίοδο 2020-2021 στην Α΄ Κατηγορία Ε.Π.Σ. Βοιωτίας.

## Παραπομπές
                                                                                     

Κατηγορία:Χωριά του δήμου Θηβαίων
Κατηγορία:Χωριά της περιφερειακής ενότητας Βοιωτίας
Κατηγορία:Αρβανιτοχώρια της Βοιωτίας
Πρόδρομος Βοιωτίας

Ο **Πρόδρομος** είναι οικισμός της Περιφερειακής Ενότητας Βοιωτίας, στην Περιφέρεια Στερεάς Ελλάδας. Διοικητικά μαζί με τον οικισμό Παραλία (ή Παραλία Σαράντι), ανήκουν στην Κοινότητα Χώστια και υπάγονται στη Δημοτική Ενότητα Θίσβης (πρώην Δήμος Θίσβης), του Δήμου Θηβαίων. 

## Γεωγραφία - Ιστορία
Ο Πρόδρομος Βοιωτίας βρίσκεται στις δυτικές πλαγιές του Ελικώνα, σε υψόμετρο 255 μέτρων και έχει πληθυσμό 434 κατοίκων, σύμφωνα με την Απογραφή του 2011. Μέχρι το 1956, ονομαζόταν **Ελικών** και μέχρι το 1955, ονομαζόταν **Χώστια**. Κοντά στον Πρόδρομο, βρισκόταν η αρχαία βοιωτική πόλη, **Κορσιαί**.

## Αξιοθέατα
Βορειοδυτικά του οικισμού, βρίσκεται η **[[Μονή Οσίου Σεραφείμ Δομβούς|Ιερά Μονή Οσίου Σεραφείμ Δομβούς]]**, χτισμένη στα τέλη του 16ου αιώνα.

## Διοικητικές μεταβολές

* '''Ε.Ε.Τ.Α.Α. - Διοικητικές μεταβολές οικισμών Βοιωτίας - Πρόδρομος (Ελικών, Χώστια)''' (εξωτερικός σύνδεσμος)
* '''Ε.Ε.Τ.Α.Α. - Διοικητικές μεταβολές Κοινοτήτων Βοιωτίας - Κοινότητα Προδρόμου (Κοιν. Ελικώνος, Κοιν. Χώστιας)''' (εξωτερικός σύνδεσμος)

## Διατελέσαντες Κοινοτάρχες

* **[https://www.eetaa.gr/ekloges/dhmekl_details.php?id=2375 Ε.Ε.Τ.Α.Α. - Κοινοτικές Εκλογές - Κοινότητα Προδρόμου Βοιωτίας]** (εξωτερικός σύνδεσμος)

## Διοικητική υπαγωγή

## Παραπομπές


Κατηγορία:Χωριά της περιφερειακής ενότητας Βοιωτίας
Κατηγορία:Χωριά του δήμου Θηβαίων
Κατηγορία:Αρβανιτοχώρια της Βοιωτίας
Ξηρονομή Βοιωτίας

Η **Ξηρονομή** είναι χωριό του Δήμου Θηβαίων της Βοιωτίας.

## Γενικά στοιχεία
Η Ξηρονομή βρίσκεται στις νότιες πλαγιές του Ελικώνα, κτισμένη σε υψόμετρο 125 μέτρων, μεταξύ των ακτών του Κορινθιακού κόλπου και της Θήβας. Ο πληθυσμός της είναι 356 κάτοικοι, σύμφωνα με την απογραφή του 2011.

Με το χωριό Αλυκή συναποτελούν την Τοπική Κοινότητα Ξηρονομής, με συνολικό πληθυσμό 635 κατοίκους.

Στην περιοχή της Ξηρονομής υπήρχε στην αρχαιότητα ο οικισμός Δονακών που αναφέρεται από τον Παυσανία

## Παραπομπές


Κατηγορία:Χωριά του δήμου Θηβαίων
Κατηγορία:Χωριά της περιφερειακής ενότητας Βοιωτίας
Κατηγορία:Αρβανιτοχώρια της Βοιωτίας
Λαβενδουλάνης

Ο **λαβενδουλάνης** (αγγλ. lavendulan) είναι αρσενικικό ορυκτό του νατρίου, ασβεστίου και χαλκού. Οφείλει το όνομά του στο αρχικά παρατηρηθέν χρώμα (ιώδες της λεβάντας). Περιγράφηκε για πρώτη φορά από τον Σάξωνα ορυκτολόγο *Johann Friedrich August Breithaupt* (1791-1873).

## Εμφάνιση, παραγενέσεις
Τα ορυκτά της ομάδας του λαβενδουλάνη είναι, όπως και ο ίδιος, ασυνήθη και δεν απαντώνται σε πολλά σημεία του πλανήτη. Αυτά είναι:
*Ζντενεκίτης (Zdenĕkite)
*Λεμανσκιίτης (Lemanskiite)
*Σαμπλεϊτης (Sampleite)
*Σουμπνικοβίτης (Shubnikovite)

Αποτελεί σπάνιο δευτερεύον ορυκτό στη ζώνη οξείδωσης χαλκούχων αποθεμάτων. Στο ορυχείο "Dome Rock" της Νότιας Αυστραλίας, οι ερευνητές A. W. Kleeman και A. R. Milnes εντόπισαν μια παραλλαγή του λαβενδουλάνη, στην οποία περιέχεται και φωσφόρος.

Ορυκτά με τα οποία σχετίζεται είναι ο κυπρίτης, ο μαλαχίτης, ο ερυθρίτης, ο χαλκοφυλλίτης, ο κυανοτριχίτης, ο ολιβινίτης, ο τενναντίτης, ο χαλκανθίτης, ο βροσαντίτης, ο χαλκούχος αδαμίτης, ο χαλαζίας, ο ασβεστίτης, η γύψος και ορισμένα επίσης ασυνήθη, όπως ο τζεμινίτης, ο τσουμκορίτης, ο φαλεΐτης κ. ά.

Ανευρίσκεται στο Γιοάχιμσταλ της Τσεχίας, στο Ντέβον και την Κορνουάλη της Αγγλίας, στην περιοχή Annaberg της Σαξωνίας (Γερμανία), στο μεταλλείο Cap Garonne και άλλες περιοχές της νότιας Γαλλίας, τη Μούρθια της Ισπανίας, την περιοχή Bou Azzer στο Μαρόκο, στο Ιράν, τη Χιλή (Φρεϊρίνα, Αντοφαγάστα) και τη νότια Αυστραλία.

Στην Ελλάδα απαντά στα μεταλλεία Λαυρίου (Ιλάριον, Λαύριο, Πλάκα, Βρυσάκη).

## Πηγές
*Handbook of Mineralogy
*Mindat.org
*Webmineral.com
*Mineralienatlas

## Εξωτερικοί σύνδεσμοι
*Scientific Commons: Κρυσταλλικές δομές λαβενδουλάνη από το ορυχείο "Ιλάριον" του Λαυρίου

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

## Σημειώσεις


Λαβενδουλανης
Κατηγορία:Ορυκτά του ασβεστίου
Κατηγορία:Ορυκτά του νατρίου
Κατηγορία:Ορυκτά του χαλκού
Κατηγορία:Αλογονίδια
Κιθ Μακελρόι

Ο **Κιθ Μακελρόι** (1951 - 1980) ήταν πρωτοπόρος στον τομέα της Υποβρύχιας αρχαιολογίας. Το 1976 δημοσίευσε μία επιστημονική ανακοίνωση  στο οποίο πρότεινε μια θεωρία για τον σχηματισμό αρχαιολογικών θέσεων στα συμφραζόμενα της διαχείρισης ναυαγίων.

## Εργογραφία
Αργότερα διεύρυνε τη θεωρία του και τη δημοσίευσε σε βιβλίο. Η θεωρία του έγινε κλασικό μοντέλο για την ερμηνεία υποβρύχιων αρχαιολογικών θέσεων ναυαγίων και ακόμη και σήμερα η αρχική του δημοσίευση και το μεταγενέστερο βιβλίο του αναφέρονται σχεδόν σε κάθε έκδοση που σχετίζεται με την αρχαιολογία των ναυαγίων. Εξέδωσε επίσης έναν άτλαντα υποβρύχιων αρχαιολογικών θέσεων.

## Έρευνα
Η έρευνά του κάλυψε το *Kennermerland*, φορτία και εμπόριο της εποχής του χαλκού,καθώς και ζητήματα χερσαίας αρχαιολογίας. 

Ο Μακελρόι πίστευε ότι η αρχαιολογική έρευνα νεότερων περιόδων είναι απώλεια χρόνου, γιατί θα μπορούσαν να αντληθούν για αυτές τις περιόδους περισσότερα στοιχεία από αρχεία και μουσεία, παρά από τα ίδια τα τέχνεργα που έρχονταν από τον πυθμένα της θάλασσας. Η άποψή του αντικρούστηκε από το έργο συγχρόνων του υποβρύχιων αρχαιολόγων. 

Η καριέρα του διακόπηκε απότομα στις 8 Σεπτεμβρίου 1980 όταν πνίγηκε σε καταδυτικό ατύχημα στο Λοχ Τάι.

## Σημειώσεις παραπομπές


## Εξωτερικοί σύνδεσμοι
* British Archaeological Awards 2004 
* Antiquity Vol 54 number 211 1980 Muckelroy, K., Two Bronze Age cargoes in British waters

Κατηγορία:Αμερικανοί αρχαιολόγοι
Δεσύλλας Μεσσηνίας

μικρογραφία|'''Η Δημοτική Ενότητα Ανδανίας (πρώην Δήμος Ανδανίας) στην Περιφερειακή Ενότητα Μεσσηνίας.''' Ο Δεσύλλας και η Κοινότητα Δεσύλλα, υπάγονται στη Δημοτική Ενότητα Ανδανίας, του Δήμου Οιχαλίας.
Ο **Δεσύλλας** (ή κάποιες φορές και **Δεσύλλα**) είναι χωριό του Νομού Μεσσηνίας, που ανήκει στο Δήμο Οιχαλίας. Βρίσκεται στην βόρεια πλευρά του νομού, στα σύνορα Μεσσηνιας - Αρκαδιας. Το χωριό βρισκόταν μέχρι και την Ελληνική Επανάσταση του 1821 στη τοποθεσία του ξωκκλησίου των Αγίων Θεοδώρων. Η τωρινή του τοποθεσία είναι χαμηλότερα και με βόρειο όριο του οικισμού τη σιδηροδρομική γραμμή. Ο Σιδηροδρομικός Σταθμός του χωριού κάηκε με τις φωτιές του 2007. Στο χωριό δραστηριοποιείται απο το 2022 η ομάδα #αγαπάμεΔεσύλλα με πλούσια εθελοντική δράση. Από τον Δεσύλλα κατάγεται και ο καρδιολόγος Ηλίας Νταίβις, πρόεδρος του συλλόγου φίλων σιδηροδρόμου Μεσσηνίας, που σκοπεύει να επαναλειτουργήσει τον σιδηρόδρομο στον νομό για πρώτη φορά από το 2010, με πρώτη επιδίωξη το τμήμα Καλαμάτα-Διαβολίτσι.

## Ονομασία
Μια εκδοχή για το όνομά του, είναι ότι προέρχεται από έναν οπλαρχηγό με το όνομα Δεσύλλα (που ήταν κατά τα λεγόμενα, επικεφαλής των αρχών του οικισμού στα τέλη του 20ου αιώνα), όπως επίσης υπάρχουν και οι εκδοχές, ότι προέρχεται από έναν τσομπάνο με το όνομα Σύλλα, ή από το όνομα Ντε Σύλλα, ίσως διοικητή της περιοχής. Μέχρι το 1940, το χωριό το συναντάμε και με την ονομασία **Δουσίλα**.

## Τοποθεσία και ιστορία

Το χωριό βρίσκεται σε πρόποδες βουνού και έχει πανοραμική θέα σε ολο τον Μεσσηνιακό κάμπο, ενώ βρίσκεται 3,5 χλμ. από το Διαβολίτσι, 7 χλμ. από τον Μελιγαλά, και 16 χλμ. από το Ιερό Ναό Αγίας Θεοδώρας, στην Άνω Μέλπεια.

Από το χωριό διέρχεται η ιστορική μετρική σιδηροδρομική γραμμή Κορίνθου - Τριπόλεως - Καλαμάτας και στο βόρειο άκρο του βρίσκεται ο ομώνυμος σιδηροδρομικός σταθμός (στο χιλιομετρικό σημείο 192,6), ο οποίος έχει υποστεί σημαντικές ζημιές από τις πυρκαγιές του καλοκαιριού του 2007.

Πριν την Ελληνική Επανάσταση το 1821, το χωριό βρισκόταν 1 χλμ. πάνω από το σημερινό χωριό, στη θέση που υπάρχει σήμερα το εξωκλήσι των Αγίων Θεοδώρων.

Σε ανασκαφή που πραγματοποιήθηκε το 1900 ανάμεσα στα χωριά Δεσύλλα και Φίλια, ανακαλύφθηκαν δύο ψηφιδωτά που ανήκαν σε έπαυλη των Ρωμαϊκών χρόνων και τα οποία σήμερα εκτίθενται στο Αρχαιολογικό Μουσείο Μεσσηνίας στην Καλαμάτα.

## Δημογραφικά στοιχεία
Το χωριό ανήκε μέχρι το Σχέδιο «Καποδίστριας» το 1997, στην Επαρχία Μεσσήνης, Κοινότητα Δεσύλλα, ενώ μέχρι το 2010 ανήκε στο Δήμο Ανδανίας. Σήμερα, από το 2010 με το Πρόγραμμα «Καλλικράτης», ανήκει στο Δήμο Οιχαλίας, Δημοτική Ενότητα Ανδανίας, και αποτελεί την **Κοινότητα Δεσύλλα**. Έχει 255 μόνιμους κατοίκους (Απογραφή του 2011), που ασχολούνται κατά κύριο λόγο με την γεωργία και την κτηνοτροφία. 

## Εξωτερικοί σύνδεσμοι

* Ψηφιδωτό στο Μουσείο Καλαμάτας
* Ψηφιδωτό στο Μουσείο Καλαμάτας 

## Διοικητικές μεταβολές

## Χάρτης περιοχής


## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας
Πρωτοπόρο πλοίο

thumb|right|260px|Ομοβροντία από το πρωτοπόρο Θ/Κ Αϊόβα
**Πρωτοπόρο πλοίο**, ή *Πρώτο πλοίο*, ή *Πλοίο οδηγός*, με τη διεθνή ονομασία *“Lead ship”* (αγγλικά), καθιερώθηκε να ονομάζεται στη ναυπηγική και στον ναυτιλιακό χώρο γενικότερα το πλοίο εκείνο που επί των ναυπηγικών του σχεδίων ακολουθείται η ναυπήγηση και καθέλκυση άλλων ομοίων προς αυτό πλοίων χωρίς σπουδαία παρέκκλιση, (ναυπηγική, ή διαταξική), καθιστώντας αυτά σε ενιαία κατά ναυπήγηση κλάση πλοίων. 

Κάθε τέτοια σειρά ναυπηγούμενων πλοίων, κλάση, λαμβάνει την ονομασία του «πρωτοπόρου πλοίου», ή πλοίου οδηγού.

Για παράδειγμα, το αγγλικό θωρηκτό *[[HMS Dreadnought (1906)]]* ήταν το «Ληντ σηπ» της ομώνυμης κλάσης, *[[Θωρηκτό Ντρέντνωτ|Ντρέντνωτ]]* , ή το αεροπλανοφόρο *[[Φόρεσταλ (αεροπλανοφόρο)|Φόρεσταλ]]*, ήταν το «πρωτοπόρο πλοίο» της ομώνυμης επίσης κλάσης *[[Κλάση Φόρεσταλ|Φόρεσταλ]]*.

Η ονομασία "πρωτοπόρο πλοίο" δίδεται σε αντιδιαστολή με το πρότυπο σκάφος Νηογνωμόνων, που δεν θα πρέπει να συγχέονται.

Κατηγορία:Ναυπηγική
Κατηγορία:Πλοίο
334 Σικάγο

Ο αστεροειδής **Σικάγο** (*Chicago*) είναι πολύ μεγάλος αστεροειδής στα εξωτερικά όρια της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 7,64. Ανακαλύφθηκε το 1892 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του από την ομώνυμη μεγαλούπολη των ΗΠΑ.

## Φυσικά χαρακτηριστικά
Η μέση διάμετρος του Σικάγου υπολογίσθηκε σε 155,8 χιλιόμετρα (από δεδομένα του IRAS), ενώ η μάζα του εκτιμάται σε 4,0 περίπου τετράκις εκατομμύρια τόνους για μέση πυκνότητα 2 gr/cm³. Ο φασματικός του τύπος είναι **C** (ανθρακούχος), ενώ το άλβεδό του είναι 0,064 (από δεδομένα του IRAS). Ο αστεροειδής Σικάγο περιστρέφεται γύρω από τον εαυτό του μία φορά κάθε 7 ώρες και 22 λεπτά. Η μέση θερμοκρασία στην επιφάνειά του εκτιμάται σε 130 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Σικαγο
Κατηγορία:Σικάγο
335 Ροβέρτα

Ο αστεροειδής **Ροβέρτα (Roberta)** είναι μεγάλος αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 8,96. Ανακαλύφθηκε το 1892 από τον Γερμανό αστρονόμο Άντον Στάους, που παρατηρούσε από τη Χαϊδελβέργη (ήταν η μοναδική του ανακάλυψη αστεροειδή), και πήρε το όνομά του από τον Ρώσο εντομολόγο και διπλωμάτη βαρόνο Κάρολο-Ροβέρτο φον Όστεν-Σάκεν.

## Φυσικά χαρακτηριστικά
Η μέση διάμετρος της Ροβέρτας υπολογίσθηκε σε 89,1 χιλιόμετρα (από δεδομένα του IRAS), ενώ η μάζα της εκτιμάται σε 740 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι **F** (υπότυπος ανθρακούχου), ενώ το άλβεδό της είναι 0,058 (από δεδομένα του IRAS). Η Ροβέρτα περιστρέφεται γύρω από τον εαυτό της μία φορά κάθε 12 ώρες και 2 λεπτά. Η μέση θερμοκρασία στην επιφάνειά της εκτιμάται σε 95 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ροβερτα
Ελικάση

Οι **ελικάσες** αποτελούν πρωτεϊνικής φύσης ένζυμα τα οποία χρησιμοποιούν την υδρόλυση τριφωσφορικών νουκλεοσιδίων , συνήθως ATP, ως πηγή ενέργειας με σκοπό το ξετύλιγμα των διπλών ελικών που σχηματίζονται από μόρια DNA ή RNA . Η ανακάλυψη της πρώτης DNA ελικάσης συνέβη το 1976 στο βακτήριο Escherichia coli .Ο αριθμός των ελικασών είναι εντυπωσιακά μεγάλος ειδικά σε ανώτερους οργανισμούς , με πολλούς ευκαρυωτικούς οργανισμούς να έχουν τόσες ελικάσες (DNA και RNA) ώστε αυτές να αποτελούν το 1% των γονιδίων τους . Το ανθρώπινο γονιδίωμα εμπεριέχει 95 πρωτεϊνικές ελικάσες , από αυτές οι 64 είναι RNA ελικάσες και οι 31 είναι DNA ελικάσες . Η σημασία των πρωτεϊνικών αυτών ενζύμων είναι τεράστια καθώς ο διαχωρισμός των αλυσίδων των νουκλεϊκών οξέων ,και επομένως η δράση των ελικασών , είναι απαραίτητη για πληθώρα διαδικασιών όπως  η αντιγραφή , η μεταγραφή και η επιδιόρθωση του DNA . 

## Δράση ελικασών
Απο το 1976 και την ανακάλυψη της πρώτης DNA ελικάσης το ερευνητικό ενδιαφέρον παραμένει αμείωτο ,με την εξέλιξη στην διασάφηση της δράσης τους να είναι αλματώδεις . Οι ελικάσες συνήθως δρουν σε διπλές έλικες DNA ή σε RNA αλυσίδα που έχει σχηματίσει δομές διπλής έλικας λόγω συμπληρωματικότητας ,και χρησιμοποιώντας την ενέργεια από την υδρόλυση τριφωσφορικών νουκλεοσιδίων, διασπούν τους δεσμούς υδρογόνου μεταξύ των αζωτούχων βάσεων και διαχωρίζουν τις αλυσίδες μεταξύ τους . Ακόμη έχει δειχθεί ότι έχουν την ικανότητα να απομακρύνουν πρωτείνες που είναι συνδεδεμένες σε νουκλεϊκά οξέα , όπως επίσης και να καταλύουν την επανασύνδεση ομόλογων αλυσίδων DNA . Ενώ η δράση τους εντοπίζεται ακόμη και όταν βρίσκονται απομονωμένες οι περισσότερες δρουν πιο αποτελεσματικά όταν είναι μέρος ενός μεγαλύτερου πρωτεϊνικού συμπλόκου. Τέλος η δράση των ελικασών χαρακτηρίζεται από πολικότητα και επεξεργαστικότητα όπου είναι ειδικές για κάθε ένζυμο 

## Παραπομπές


Κατηγορία:Ένζυμα
336 Λακαντιέρα

Η **Λακαντιέρα (Lacadiera)** είναι ένας αρκετά μεγάλος αλλά σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,76. Ανακαλύφθηκε το 1892 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά του από την κωμόπολη Λα Καντιέρ ντ' Αζύρ της νότιας Γαλλίας, στην Κυανή Ακτή.

## Φυσικά χαρακτηριστικά
Η διάμετρος της Λακαντιέρας υπολογίσθηκε σε 69,3 χιλιόμετρα (από δεδομένα του IRAS), ενώ η μάζα της εκτιμάται σε 349 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **D**, ενώ το άλβεδό της είναι 0,046 (από δεδομένα του IRAS). Η Λακαντιέρα περιστρέφεται γύρω από τον εαυτό της μία φορά κάθε 13 ώρες και 42 λεπτά. Η μέση θερμοκρασία στην επιφάνειά της εκτιμάται σε 85 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Λακαντιερα
340 Εδουάρδα

Η **Εδουάρδα (Eduarda)** είναι αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 9,9. Ανακαλύφθηκε το 1892 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του από τον Γερμανό τραπεζίτη και ερασιτέχνη αστρονόμο Βαρόνο Χάινριχ Έντουαρντ φον Λάντε.

## Φυσικά χαρακτηριστικά
Η μέση διάμετρος της Εδουάρδας υπολογίσθηκε σε 30,2 χιλιόμετρα (από δεδομένα του IRAS), ενώ η μάζα της εκτιμάται σε 29 τετράκις εκατομμύρια τόνους για μέση πυκνότητα 2 gr/cm³. Ο φασματικός της τύπος είναι **S** (λιθώδης), ενώ το άλβεδό της είναι 0,212 (από δεδομένα του IRAS). Η Εδουάρδα περιστρέφεται γύρω από τον εαυτό της μία φορά κάθε 7 ώρες και 42 λεπτά. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Εδουαρδα
Μπιενάλε της Φλωρεντίας

Η **Μπιενάλε της Φλωρεντίας** είναι διεθνής έκθεση σύγχρονης τέχνης που πραγματοποιείται στη Φλωρεντία κάθε δύο χρόνια. Διοργανώνεται από την Arte Studio, της οποίας η πρώτη σύγχρονη έκθεση τέχνης έγινε το 1986. Επακόλουθες εκθέσεις έκαναν την εμφάνιση τους, οι οποίες τελικά σχημάτισαν την πρώτη Μπιενάλε το 1997. Οι αδερφοί Πασκάλ και ο Πιέρο Σελόνα του Arte Studio ασκούν την προεδρία και τη γενική διεύθυνση της Μπιενάλε. 
Η έβδομη έκδοση τής εκδήλωσης έγινε στις 5-13 Δεκεμβρίου 2009, όπως πάντα στο ιστορικό Fortezza da Basso της Φλωρεντίας. 800 καλλιτέχνες, από 80 χώρες παρουσίασαν περισσότερα από 2.500 έργα τέχνης, με ποικίλα καλλιτεχνικά στυλ. Η Μπιενάλε της Φλωρεντίας εντάσσεται στο πρόγραμμα των Ηνωμένων Εθνών "Διάλογος μεταξύ των πολιτισμών", στο οποίο η Μπιενάλε έχει προσχωρήσει επισήμως από το 2001. 
Διεθνής Επιστημονική Επιτροπή (ISC), αποτελούμενη από 20 μέλη, κατηγοριοποιεί τα συμμετέχοντα έργα στις κατηγορίες της ζωγραφικής, γλυπτικής, γραφικών, μικτή τεχνική, την εγκατάσταση, φωτογραφία και ψηφιακή τέχνη. Η επιλογή αυτή δεν γίνεται με την επιφύλαξη του στυλ. Οι καλλιτέχνες επιλέγονται με βάση την ποιότητα της τέχνης τους και τις πολιτιστικές αξίες που αντιπροσωπεύει το έργο τους.

## Εξωτερικοί σύνδεσμοι
* 
* Επίσημη ιστοσελίδα

Κατηγορία:Εκθέσεις τέχνης
Μεχμέντ Σεφίκ

Ο **Μεχμέντ Σεφίκ Μπέη** (τουρκ. Mehmed Şefik Bey, γ. Κωνσταντινούπολη, 1235/1820, θ. Κωνσταντινούπολη, 1297/1880) ήταν οθωμανός καλλιγράφος που έζησε το 18ο αιώνα. Διδάχτηκε την τέχνη της καλλιγραφίας, στις γραφές σουλούς και νεσίχ αρχικά από τον Αλή Βασφί Εφέντη και αργότερα από τον εφέντη Μουσταφά Ιζέτ. Ο ίδιος δίδαξε καλλιγραφία για 34 χρόνια στο Αυτοκρατορικό Κολέγιο Μουσικής (τουρκ. Mûsika-i Hümâyun), όπου διορίστηκε το 1845, καθώς και στο σουλτανικό παλάτι. 

Με εντολή του σουλτάνου Αμπντούλ Μετζίτ Α΄ μετέβη μαζί με τον καλλιγράφο Αμπντουλφετάχ (1814-96) στην Προύσα για την επιδιόρθωση καλλιγραφικών επιγραφών στο Ουλού Τζαμί, οι οποίες υπέστησαν σοβαρές φθορές μετά το σεισμό του 1855. Εκεί, ο Σεφίκ Μπέη φιλοτέχνησε επίσης νέες επιγραφές για το τέμενος. Στα πιο γνωστά έργα του ανήκουν επίσης οι επιγραφές που βρίσκονται στην πύλη του Πανεπιστημίου της Κωνσταντινούπολης. Στους επιφανείς μαθητές του συγκαταλέγονται οι Χασάν Ριζά Εφέντη και Τσιρτσιρλί Αλή Εφέντη. Ο Σεφίκ Μπέη πέθανε στην Κωνσταντινούπολη και τάφηκε στο νεκροταφείο Γιάχια Εφέντη στη συνοικία Μπεσικτάς. 
## Πηγές
*M. Ugur Derman, *Masterpieces of Ottoman Calligraphy*, κατάλογος έκθεσης Μουσείου Sakıp Sabancı, 2004
*"Mehmed Şefik". Grove Art Online. Oxford Art Online. 2010

## Εξωτερικοί σύνδεσμοι
* 

Σεφικ
Τενόρος

**Τενόρος** ή **οξύφωνος** ονομάζεται ο άνδρας ερμηνευτής της εκκλησιαστικής μουσικής και του λυρικού θεάτρου, του οποίου η φυσική φωνή εκτείνεται σε οκτάβες υψηλότερες από του βαρυτόνου, αλλά χαμηλότερες από του κοντρα-τενόρου (και παλαιότερα του καστράτου). Δεδομένου ότι οι κοντρα-τενόροι είναι ελάχιστοι παγκοσμίως, συνήθως ο τενόρος είναι η υψηλότερη ανδρική φωνή μιας παράστασης.

Ως όρος παράγεται από το λατινικό ρήμα *teneo* που σημαίνει *κρατώ*. Προέρχεται απ' την αναγεννησιακή πολυφωνία, όταν το ύψος των υπολοίπων φωνών ενός έργου συνήθως καθοριζόταν σε σύγκριση με τον τενόρο - υπ' αυτήν την έννοια ο τενόρος «κρατούσε» την αρμονική βάση.

## Οι τενόροι στην όπερα
Μέχρι το 18ο αι. οι συνθέτες έγραφαν για τους τενόρους κυρίως δεύτερους ρόλους. Πρωταγωνιστές της εποχής ήταν οι καστράτοι, οι οποίοι μπορούσαν να αποδώσουν υψηλότερες νότες και με μεγαλύτερη ένταση, άρα ανταποκρίνονταν καλύτερα στο μεγαλοπρεπές ηρωικό ιδεώδες του μπαρόκ και της Όπερα Σέρια.

Στα τέλη του 18ου - αρχές 19ου αι. η κατάσταση άλλαξε άρδην. Η πρακτική του ευνουχισμού αγοριών για να «παραχθούν» καστράτοι περιέπεσε σε ηθική απαξίωση, ενώ παράλληλα η κυρίαρχη θεματολογία της όπερας στράφηκε σε πιο ανάλαφρους (Όπερα Μπούφα) ή ρεαλιστικούς χαρακτήρες. Μια νέα γενιά συνθετών (Τζοακίνο Ροσσίνι, Βιντσέντζο Μπελίνι, Γκαετάνο Ντονιτσέττι κ.ά.) κυριάρχησε, χρησιμοποιώντας τεχνοτροπίες «κομμένες και ραμμένες» στα μέτρα των τενόρων (π.χ. μπελ κάντο). Έτσι οι τενόροι έγιναν η υψηλότερη ανδρική φωνή του έργου και οι συνήθεις πρωταγωνιστές του, θέση που κράτησαν και μετά την κυριαρχία της ρομαντικής όπερας (Ρίχαρντ Βάγκνερ, Τζουζέπε Βέρντι κ.ά.) στο δεύτερο μισό του 19ου αιώνα.

### Κατηγοριοποίηση
Οι οπερατικοί τενόροι χωρίζονται σε κατηγορίες, ανάλογα με τα επιμέρους φωνητικά χαρακτηριστικά τους. Επειδή συνήθως οι δημιουργοί έγραφαν με κάποιον ερμηνευτή στο μυαλό τους, είναι πολλοί οι ρόλοι που απαιτούν συγκεκριμένο είδος για να αποδοθούν σωστά. Πάντως οι διαχωρισμοί δεν είναι κάθετοι και πολλοί τενόροι μπορούν να αποδώσουν σε παραπάνω από μία κατηγορίες. Πιο συγκεκριμένα:

 

Κατηγορία:Τύποι φωνών στην όπερα
Κατηγορία:Χορωδιακή μουσική
Ρευματιά Λάρισας

Η **Ρευματιά** είναι οικισμός της Περιφερειακής Ενότητας Λάρισας, στην Περιφέρεια Θεσσαλίας. Διοικητικά ανήκει στην **Κοινότητα Ρευματιάς**, της Δημοτικής Ενότητας Πολυδάμαντα και υπάγεται στον Δήμο Φαρσάλων.

## Γενικές πληροφορίες
Η **Ρευματιά** είναι χωριό του Δήμο Φαρσάλων, ενώ από το 1999 έως το 2010, ανήκε στο Δήμο Πολυδάμαντα. Βρίσκεται σε υψόμετρο 151 μέτρων, ο πληθυσμός της ανέρχεται σε 216 κατοίκους, σύμφωνα με την Απογραφή του 2011 και βρίσκεται ανάμεσα στα χωριά Βαμβακού και Σιτόχωρο, απέχοντας μόλις 500 μέτρα από το καθένα. Νότια του χωριού, κυλάει ο ποταμός Ενιπέας, παραπόταμος του Πηνειού. Μέχρι το 1925 ονομαζόταν Σέχι, οπότε μετονομάστηκε σε Ρευματιά.

## Διοικητικές μεταβολές
Ε.Ε.Τ.Α.Α. - Διοικητικές μεταβολές οικισμών - Ρευματιά Λάρισας (Σέχι Λάρισας).

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Φαρσάλων
SMERSH

Ο **SMERSH** (ρωσ.: **СМЕРШ**) (ελληνική απόδοση: Ειδικές Μέθοδοι Ανίχνευσης Κατασκοπείας) ήταν τμήμα αντικατασκοπείας του Σοβιετικού Στρατού και ιδρύθηκε στις στις 14 Απριλίου 1943. Το κύριο καθήκον του ήταν να εξασφαλίσει την επιτυχία των επιχειρήσεων του Σοβιετικού Στρατού: Τη διερεύνηση, τη σύλληψη και την εξουδετέρωση αντισοβιετικών ατόμων, δολιοφθορείς, κατασκόπους, συνωμότες, στασιαστές, λιποτάκτες, καθώς και τα άτομα που χαρακτηρίζονται ως προδότες στο μέτωπο μάχης. Το όνομα πιστώνεται στον Ιωσήφ Στάλιν. Ο αρχικός λόγος της δημιουργίας του ήταν η αποτροπή των προσπαθειών των γερμανικών δυνάμεων να διεισδύσουν στον Κόκκινο Στρατό. Ο οργανισμός έμεινε επίσημα σε ύπαρξη έως τις 4 Μαΐου 1946 όταν τα καθήκοντά του συγχωνεύτηκαν με NKGB. Κεφαλή του οργανισμού σε όλη τη διάρκεια της ύπαρξής του ήταν ο Βίκτορ Αμπακούμοφ, ο οποίος έγινε Υπουργός Ασφαλείας του Κράτους στα μεταπολεμικά χρόνια.

## Παραπομπές


## Εξωτερικοί σύνδεσμοι
* Russia unveils Stalin's spy service αναφορά του BBC περί έκθεσης στη Μόσχα για την 60ή επέτειο από την ίδρυση του SMERSH.
* "Track down Soviet war criminals, Ukrainian group urges , από τον Nathan Wilson

Κατηγορία:Κατασκοπεία κατά τον Β' Παγκόσμιο Πόλεμο
Κατηγορία:Ιστορία της Σοβιετικής Ένωσης
Κατηγορία:Υπηρεσίες ασφάλειας
Μακρινίτσα (αποσαφήνιση)

Με το όνομα **Μακρινίτσα** συναντώνται δύο οικισμοί της Ελλάδας:
*Μακρινίτσα Μαγνησίας
*Μακρυνίτσα Σερρών

Κατηγορία:Αποσαφηνίσεις ελληνικών τοπωνυμίων
Ανδρέας Νινιάδης

Ο **Ανδρέας Νινιάδης** είναι Έλληνας πρώην διεθνής ποδοσφαιριστής ποντιακής καταγωγής, γεννημένος στις 18 Φεβρουαρίου 1971 στην Τιφλίδα της Γεωργίας, ο οποίος αγωνιζόταν ως μέσος.

## Καριέρα ποδοσφαιριστή
### Σε συλλογικό επίπεδο
Ξεκίνησε το ποδόσφαιρο στην Ντιναμό Μπατούμι και ερχόμενος στην Ελλάδα αγωνίστηκε αρχικά στους Πόντιους Βέροιας. Έγινε γνωστός αγωνιζόμενος με μεγάλη επιτυχία στον Εθνικό Πειραιώς, από τον οποίο πήρε μεταγραφή στην ομάδα του Ολυμπιακού αντί 100 εκ. δραχμών.

Με την "ερυθρόλευκη" φανέλα κατέκτησε 7 πρωταθλήματα Ελλάδας και ένα κύπελλο ενώ έχει αγωνιστεί σε 23 αγώνες Champions League, πετυχαίνοντας 5 γκολ, ενώ έχει και 3 συμμετοχές στο κύπελλο UEFA.

### Στην Εθνική Ελλάδας
Με την Ελλάδα αγωνίστηκε για πρώτη φορά στις 20 Σεπτεμβρίου 1995, στον φιλικό αγώνα εναντίον της Γιουγκοσλαβίας, που διεξήχθη στο γήπεδο της Τούμπας, προς τιμήν του Γιώργου Κούδα, όταν υπό τις οδηγίες του Κώστα Πολυχρονίου, πέρασε ως αλλαγή στη θέση του Βασίλη Τσιάρτα. Συνολικά έχει 17 συμμετοχές και δύο τέρματα, το διάστημα μεταξύ 1995-2001.

## Μετά το ποδόσφαιρο
Έπειτα από την αποχώρησή του από την ενεργό δράση εργάστηκε ως σκάουτερ του Ολυμπιακού ενώ για μία περίοδο υπήρξε και βοηθός προπονητή του συλλόγου.

## Παραπομπές


## Πηγές
* Η καριέρα του Ανδρέα Νινιάδη στο national-football-teams
* Το προφίλ του Ανδρέα Νινιάδη στο transfermarkt

Κατηγορία:Ποδοσφαιριστές Εθνικής Ελλάδος
Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Α.Ο. Κέρκυρας
Κατηγορία:Μέσοι ποδοσφαιριστές
Κατηγορία:Ποδοσφαιριστές Ντιναμό Μπατούμι
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας